CELEX: E2014J0006
Language: mt
Date: 2014-11-10 00:00:00
Title: Sentenza tal-Qorti tal-10 ta’ Novembru 2014 fil-Kawża E-6/14 — L-Awtorità ta’ Sorveljanza tal-EFTA vs l-Islanda (Nuqqas minn Parti Kontraenti milli tissodisfa l-obbligi tagħha — id-Direttiva 2008/43/KE — Nuqqas ta’ implimentazzjoni)

13.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 158/14
            
         SENTENZA TAL-QORTI
   tal-10 ta’ Novembru 2014
   fil-Kawża E-6/14
   L-Awtorità ta’ Sorveljanza tal-EFTA vs l-Islanda
   (Nuqqas minn Parti Kontraenti milli tissodisfa l-obbligi tagħha — id-Direttiva 2008/43/KE — Nuqqas ta’ implimentazzjoni)
   (2015/C 158/08)
   Fil-Kawża E-6/14, l-Awtorità ta’ Sorveljanza tal-EFTA vs l-Islanda – APPLIKAZZJONI għal dikjarazzjoni li billi naqset, fiż-żmien preskritt li taddotta u/jew li tinnotifika lill-Awtorità ta’ Sorveljanza tal-EFTA minnufih bil-miżuri neċessarji kollha għall-implimentazzjoni tal-Att imsemmi fil-punt 5 tal-Kapitolu XXIX tal-Anness II mal-Ftehim dwar iż-Żona Ekonomika Ewropea, jiġifieri d-Direttiva tal-Kummissjoni 2008/43/KE tal-4 ta’ April 2008 li twaqqaf, skont id-Direttiva tal-Kunsill 93/15/KEE, sistema għall-identifikazzjoni u t-traċċabilità tal-isplussivi għall-użi ċivili, kif adattat għall-Ftehim permezz tal-Protokoll 1 tiegħu, l-Islanda naqset milli twettaq l-obbligi tagħha skont l-Att u l-Artikolu 7 ŻEE, il-Qorti, magħmula minn Carl Baudenbacher, il-President, Per Christiansen (Imħallef Relatur), u Páll Hreinsson, Imħallfin, tat is-sentenza fl-10 ta’ Novembru 2014, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li billi naqset, fiż-żmien preskritt, li tadotta l-miżuri neċessarji sabiex jiġi implimentat l-Att imsemmi fil-punt 5 tal-Kapitolu XXIX tal-Anness II mal-Ftehim dwar iż-Żona Ekonomika Ewropea (id-Direttiva tal-Kummissjoni 2008/43/KE tal-4 ta’ April 2008 li twaqqaf, skont id-Direttiva tal-Kunsill 93/15/KEE, sistema għall-identifikazzjoni u t-traċċabilità tal-isplussivi għall-użi ċivili), kif adattat għall-Ftehim permezz tal-Protokoll 1 tiegħu, l-Islanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim.
            
         
               2.
            
            
               Tordna lill-Islanda tħallas l-ispejjeż tal-proċedimenti.